**Kivonat az Egészségügyi Szakmai Bizottság 2019. december 18-i nyilvános ülésének jegyzőkönyvéből**

Az Egészségügyi Szakmai Bizottság 13 igen szavazattal, ellenszavazat és tartózkodás nélkül az alábbi határozatot hozta:

**15/2019. (XII.18.) ESzB. sz. határozat**

1. Az Egészségügyi Szakmai Bizottság a Szombathelyi Egészségügyi és Kulturális Intézmények Gazdasági Ellátó Szervezete kezelésében lévő rendelőegységek 2020. évi karbantartási és javítási költség igényeiről szóló előterjesztést megtárgyalta, és azt az előterjesztés 1. sz. melléklete szerinti tartalommal elfogadja.
2. A Bizottság a Szombathelyi Egészségügyi és Kulturális Intézmények Gazdasági Ellátó Szervezetének 2019. évben végzett jelentősebb karbantartási- és felújítási munkáiról szóló tájékoztatót tudomásul veszi.
3. A Bizottság – Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendeletének 66. § 16. pontja alapján - javasolja, hogy Szombathely Megyei Jogú Város Önkormányzata 2020. évi költségvetésének megalkotásakor kerüljön betervezésre a rendelők karbantartási és javítási költség igénye az egészségügyi ágazat kiadásai közé.

**Felelős:** Dr. Kecskés László, az Egészségügyi Szakmai Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője,

Vinczéné dr. Menyhárt Mária, az Egészségügyi és Közszolgálati Osztály vezetője,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1. és a 2. pont vonatkozásában)

 2020. évi költségvetés elfogadása (a 3. pont vonatkozásában)

A kivonat hiteléül:

 (: Halászné Dr. Józsa Erika:)